JohanHeinsen/ENO huggingface dataset:
Den Vest-Sjællandske Avis, 1838-08-02
J Ugen fra den 21de til den 28de Juli ere her i Staden ægteviede 9 Par, fødte ere 62, hvoraf 33 Drenge og 29 Piger; døde ere 71, hvoraf 21 Mænd, 14 Qvinder, 16 Drenge og 20 Piger. Saaledes ere 9 flere døde end fødte.
Den Vest-Sjællandske Avis, 1838-08-02
Kjøbenhavnsposten melder, at Nr. 29 af "Jyllandsposten" er bleven tilbageholdt af Censor. Med Hensyn til Nr. 27, hvis Udgivelse nu er tilladt, erklærer "Kbhp., at den udlover en raisonabel Douceur til den, som deri kan finde et Ord, der endog blot paa fjerneste Maade seer ud til at kunne vække Betænkeligheder. Hvorvidt Jndholdet af det nu frigivne Blad er ganske uforandret det samme som at det første til Censuren indsendte Numer, omtaler (Vib. Saml.) Kjøbenhavnsposten ikke.)
Den Vest-Sjællandske Avis, 1838-08-02
Wordingborg den 23de Juli. Fire Arrestanter, som for faa Dage siden undløb herfra, ere blevne paagrebne i Kjøbenhavn og førte tilbage til deres Fængsel paa Raadstuen her i Byen. Ogsaa her have Borgerne maattet patrouillere om Natten, medens Arrestanterne vare borte. (Nestv. Ugebl.)
Den Vest-Sjællandske Avis, 1838-08-02
Odense den 27de Juli. Det er nu oplyst, at den Jldebrand, som i Begyndelsen af forrige Maaned ødelagde den dristige og retskafne Sognefoged Christen Hansens Gaard i Nørre-Lyndelse, er opkommen formedelst Uforsigtighed af en Dreng, Jørgen Hansen, der tjente hos Sognefogden og som ved at tænde sin Tobakspibe og slaae Jld paa sin Fyrtønde tabte noget brændende Trødske i Høet, der laae paa Loegulvet, hvorom han dog ikke bekymrede sig, da han ikke troede, at Trødske kunde tænde saa voldsomt, Saasnart han saae Jlden udbryde, gjorde han Anskrig, men forsilde, Christen Hansen anslaaer den Skade, han har lidt paa Ind- og Udboe samt Besætning, til i det Mindste 700 Rbd. og Tjenestekarl Peder Rasmussen sit til 50 Rbd.; men, da de Begge kjende Jørgen Hansens Uformuenhed, gjør Jngen af dem Paastand paa nogen Erstatning af denne. (Hemp. Av.)J Fredags den 27de Juli vare Stadens 18 Borgerrepræsentanter samlede, under Forsæde af den fra Nytaar fungerende Formand, Kjøbmand P. Rasmussen, for, overeensstemmende med Anordningen af en 24de October 1837 at foretage Valg paa tvende borgerlige Raadmænd, en Formand og en Viceformand. Til første borgerlige Raadmand valgtes med 8 Stemmer Cancellieraad, Stænderdeputeret Hempel: til anden borgerlig Raadmand med 6 Stemmer Kjøbmand Chr. Jürgensen junior, til Formand for Borger repræsentationen gjenvalgtes Kjøbmand P. Rasmussen med 17 Stemmer, og til Viceformand Redacteur Ove Thomsen med 15 Stemmer. Valget paa de borgerlige Raadmænd gjelder for 8 Aar; paa Formand og Viceformand indtil Nytaar 1839. (O. Th. Av.)
Den Vest-Sjællandske Avis, 1838-08-02
For kort Tid siden blev budet en Gaardmand fra Rynkeby 150 Rbd. for en Hest; han solgte den imidlertid ikke, men førte den hjem igjen og satte den paa Græs; - den følgende Morgen fandt han den ihielstukket paa Marken. (Hemp. Av.)
Den Vest-Sjællandske Avis, 1838-08-02
Præsten C. F. Hansen i Ønslev paa Falster har, som Christendomslærer og Opsynsmand over Sæderne, troet sig beføiet til offentlig, i Stiftstidenden, at ivre imod Almuens Skovballer paa Falster, som en Fordærvelse for Sæderne, en Næring for Letsind, Toileløshed og al Slags Usædelighed, og i Særdeleshed, en Leilighed til at tilfredsstille Spille=Lysten. Hvor vilde ikke gjerne," siger Hr. Pastoren, unde den Klasse, som maa tilbringe sin meste Tid i anstrængende Arbeider, Opmuntring og Vederqvægelse efter Arbeidet, og Skovballer kunde unægtelig være en ægte og uskyldig Folkeforlystelse, da Bondens stærke og hærdede Natur i Almindelighed betrygger ham imod den Fare, en Dands under aaben Himmel, i den natlige Luft, lettelig paafører Andre. Men naar en Bonde gjør et Skovbal, da maa man ikke troe, at hans Hensigt dermed er at skaffe Ungdommen en uskyldig Forlystelse; nei, for det meste er det kun en Entreprise, han vil, under Skin af at foranstalte en Samling til Morskab og Glæde, skaffe sig Tilladelse til at holde en Kro og Marketenteri og - Spillehuus. Ja, Spillehuus. Hvilken Parodie paa en Folkeforlystelse i den yndige Natur, at der opslaaes Telte for en Række af Spillepartier, Og her sidder man ikke blot til den lyse Dag, men til næste Dags Aften; ja maaskee til tredie Dag. Det veed jeg i det Mindste, at der er Tyende, der først tredie Dagen ere vendte tilbage fra et Skovbal. Hvorledes Spillesygen undergraver Moraliteten og forstyrrer Huusfreden, vil jeg ikke her belyse; jeg vil kun anføre, for at retfærdiggjøre min Harme imod den Næring, denne ulyksalige Tilbøielighed gives, at i Løbet af det sidste Aar ere 4 Ægtepar i dette Pastorat enten virkelig adskilte eller have været paa Vei til at adskilles, formedelst Mandens Hang til Spil. Ved denne Leilighed kan jeg heller ikke lade ubemærket, at de Skyde-Gilder, der forrige Vinter kom i Gang, omtrent have samme Tendents og samme Følger."(Rand. Av.)¬
Den Vest-Sjællandske Avis, 1838-08-02
J Særslev Sogn have endeel af Beboerne i Anledning af den 20de Juni oprettet en Læseforening, til Befordring af almeennyttige Kundskabers Udbredelse. (Hemp. Av.)
Den Vest-Sjællandske Avis, 1838-08-02
Loll. Falsters Stiftstidende melder, at den beskadigede Deel af Dampskibet Unions" Maskinerie er sendt til Frederiksværk for at istandsættes, saa at der venteligen vil medgaae nogen Tid, inden Skibet atter kommer i Gang.
Den Vest-Sjællandske Avis, 1838-08-02
Etatsraad Garlich i General=Toldkammeret har efter Kieler Corresp. bereist Hertugdommen for at udsee Steder til nye Toldbygninger, især i de Egne, der hidtil vare toldfrie.
Den Vest-Sjællandske Avis, 1838-08-02
Veddeløbene i Wandsbeck begyndtes den 25de og 26de Juli. Det vedholdende Regnveir havde foranlediget, at der ikke vare saamange Tilskuere som sædvanligt. Løbene tilligemed deres Resultater ere følgende: 1) Sweepstakes for tvaarige Fuldblodsheste. A. de anmeldte 8 Heste løb kun to, af hvilke en Fux hoppe, tilhørende Hr. v. Veltheim, vandt Prisen. 2) Prinds Carl af Preussens Stakes for treaarig Heste. Af 13 anmeldte Heste løb 6, af hvilke en bruun Hingst Royalist, tilhørende Grev v. Hahn, seirede. 3) Løb for 3aarige og ældre Heste fødte paa Fastlandet, Priis 600 Specier. Af 5 anmeldte Heste løb 4, af hvilke en bruun Hoppe Donna Maria, tilhørende Hr. v. Veltheim, seirede.
Den Vest-Sjællandske Avis, 1838-08-02
4) Storhertug Paul af Mecklenburg Stakes for aarige Heste. Jblandt 4 Heste seirede Grev v. Hahns brune Hingst Mozart. 5) Produce=Stakes, 8 Heste vare anmeldte, men bleve trukne tilbage med Undtagelse af en Fuxhingst, som tilhører Hertugen af Augustenborg; den seirede ved at gaae over Banen. 6) Hamburger Stakes for 3aarige Heste. Af 5 anmeldte Heste løb kun 3, af hvilke Grev Hahns brune Hingst seirede. 7) Løb for 3aarige og ældre Heste, Priis 600 Specier. Blandt 8 Heste seirede Hertugen af Augustenborgs sorte Hingst Egremont. 8) Løb for 3aarige og ældre Halvblodsheste, Prii 300 Specier. Af 4 Heste seirede Baron v. Malt zahns Fuxhingst Marmion. 9) Frederik Ferdinands Stakes for Heste fødte 1835. Af 5 anmeldte Heste løb kun 2, af hvilke Baron v. Biels Fuxhingst seirede. 10) Hamburg-Wandsbecker Steeple=Chase. Blandt 5 Heste seirede Grev Bernstorffs Skimmelhoppe Amazon, reden af Lieutenant Willamowitz Møllendorf¬
Den Vest-Sjællandske Avis, 1838-08-02
Befordringer. Under det Slesvig-Holsteen-Lauenborgske Cancellie: Under 20de Juli har Hs. Majestæt Kongen allernaadigst udnævnt Amtsforvalter og Huusfoged paa Grevskabet Ranzau, Justitsraad S. Kornerup-Borch til virkelig Etatsraad, og under 24de f. M. allerhøiest bekræftet Valget af Kjøbmand H. P. C. Schønfeldt i Heiligenhafn til supernumerair Raadmand sammesteds.
Den Vest-Sjællandske Avis, 1838-08-02
Under det kgl. Admiralitets- og Commissariats-Collegium: Den 22de Juli er Cand. jur. C. F. S. Fanøe udnævnt til Copiist i Admiralitets-Contoiret, og Contoirist C. F. Gede til Copiist i Revisions- og Contraberegnings-Contoiret.
Den Vest-Sjællandske Avis, 1838-08-02
AVERTISSEMENTS. Dhrr. Abonnenter af denne Avis, som staae tilbage med flere Qvartaler og for indførte Avertissements, bringes herved atter i behagelig Erindring de af mig til dem flere Gange udstedte Regninger. P. Magnus.
Den Vest-Sjællandske Avis, 1838-08-02
Tirsdagen den 28de August d. A., om Formiddagen Kl. 11, bliver ifølge Bestemmelse under Skiftet efter afgangne Cand. pharm. A. G. Wittusen, ved en eneste Auction, som afholdes paa Nestved Raadstue, opraabt til absolut Bortsalg saafremt antageligt Bud skeer, den Boet tilhørende, af Kjøbmand Moses Gottschalk i sin Tid eiede og beboede Gaard No 145 og 148, paa Nestved Byes store Torv, med deri værende 1 Kakkelovne, den tilliggende Hauge og en god Jordlod paa circa 9 1/2 Td. Land. Det bemærkes, at Gaardens Bygninger, tildeels 2 Etager bestaae af 47 Fag, der i Brandkassen ere forsikkrede for 6,800 Rbd. Sølv, og at en betydelig Deel af Kjøbesummen kan An blive indestaaende i Eiendommen imod Kjøberens Obligation, udstedt til en offentlig Kasse. Hvilket herved bekjendtgjøres. Nestved den 31te Juli 1838. Bluhme.
Den Vest-Sjællandske Avis, 1838-08-02
Onsdagen den 15de August d. A., om Middagen Kl. 12. bliver ved en eneste Auction opraabt til Bortsalg den afdøde Gaardmand Ole Madsens Boe tilhørende i Hauby Bye, Faxøe Sogn, beliggende Arvefæstegaard, staaende for Hartkorn, Ager og Eng, 6 Tdr. 1 Skpr. 3 Fdkr. 1 1/4 Alb. og et Areal af circa 16 Tdr. Land med et tilliggende Huus, indeværende Aars hele Høst samt Besætning og Jnventarium. Auctionen afholdes i Gaarden, som agtes solgt, og Conditionerne ere forinden til Eftersyn hos Hr. Birkedommer Lautrup paa Christianslund. Stevns og Faxøe Herreders Contoir, den 26de Juli 1838. Bülow.
Den Vest-Sjællandske Avis, 1838-08-02
Herved giver jeg mig den Ære at tilkjendegive, at min Broder F. L. Schou er indtraadt som Associe i min Handel, som i Fremtiden føres under Firma H. H. Schou & Comp. Slagelse den 29de Juli 1838. H. H. Schou.
Den Vest-Sjællandske Avis, 1838-08-02
En Seminarist med gode Anbefalinger ønsker sig en Hjælpelærerplads, eller i Mangel heraf en Huuslærerplads. Han kan, foruden de almindelige Skolevidenskaber, ogsaa undervise i Fransk, Tydsk og Engelsk. Reflecterende ville behage at henvende dem til Student Stockholm paa Regentsen, hvor nærmere Aftale kan finde Sted.
Den Vest-Sjællandske Avis, 1838-08-02
At jeg som forhen vedbliver at bage, tillader jeg mig herved at tilkjendegive mine ærede Kunder. Slagelse den 31te Juli 1838. Frøhlich.
Den Vest-Sjællandske Avis, 1838-08-02
En Meierske af Bondestanden, som har lært hos en tydsk Meierske, ønsker sig Kondition til 1ste November. Nærmere Anviisning giver Bogtrykker Magnus Skpr. N. Eriksen, for Tiden i Lybek, modtager Fragtgods til Corsøer, Skielskøer, Nestved, Ringsted og Slagelse.
Den Vest-Sjællandske Avis, 1838-08-02
En Beboelse, bestaaende af tvende rummelige Værelser til Gaden og eet til Gaarden, med Kjøkken, Spisekammer, Brændehuus samt Hauge, er til Leie førstkommende Michaeli Flyttetid. Aviserpeditionen anviser. Slagelse den 1ste August 1838. Under det forfærdelige Uveir, som rasede her paa Egnen sidstafvigte Løverdag den 14de Juli, slog Lynilden ned paa Tingjellinge Mark, og antændte et Boelsted sammesteds, tilhørende Niels Sørensen. Jlden greb om sig med usædvanlig Heftighed og omfattede i faa Øieblik hele Huset, saa at det blev umuligt at faae Mere end det Allernødvendigste reddet. Nogle Creature og en betydelig Deel Jndbo, hvoraf slet Jntet var assureret, blev et Rov for Luerne. Eieren, som sad i trange Kaar i Forveien, er nu med Familie ved denne Guds Tilskikkelse bragt i en beklagelig Forfatning; thi for hele sin afbrændte Eiendom, hvoraf Stuehuset var opført for 5 Aar siden, modtager han kun 300 Rbd., en Assurance-Sum, der er aldeles utilstrækkelig til selve Beboelsesleilighedens simple Jndretning, end sige til ogsaa at opføre Udhusene, der senere til byggede endnu ikke vare blevne assurerede. Den brandlidte Mand, som dertil lider af en ulægelig Sygdom, anraaber nu veltænkende Medmenneskers kjærlige og virksomme Deeltagelse, og Undertegnede giver sig herved den Frihed at indbyde Egnens Beboere til at række ham en hjælpsom Haand og forunde ham en liden Understøttelse enten i Penge eller Korn eller andre Eiendele, hvortil han er saa høiligen trængende. De Bidrag, hvormed godgjørende Mennesker i Slagelse og nærmeste Omegn ville betænke den nedtrykte Familie for derved at lindre Smerten og formindske Nøden, bedes godhedsfuldt leverede til Hr. Justitsraad, Borgmester Birch, og skal disse Kjærligheds gaver, saavelsom hvad Andre maatte ville tilstille mig, blive anvendte efter Bestemmelsen og offentligen anmeldte. E. Mau, Haarslev pr. Slagelse den 24de Juli 1838. Sognepræst.
Den Vest-Sjællandske Avis, 1838-08-02
Rettelse. J Rector Qvistgaards Avertissement i dette Blads No. 120 er efter de Ord, i afvigte Nat, ved en Feiltagelse udeladt kom mig imode. Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdømmen; Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1838-08-03
24de Aarg. sjællandske Avis. Fest Den den 3. August. Fredagen No. 122. Peter Magnus i Slagelse. Redigeret, trykt og udgivet Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1838-08-03
Udenlandske Efterretninger. Spanien. En Beretning fra Madrid af 19 Juli, som man dog ikke ganske stoler paa, melder at General Espartero i en Depesche til Krigsministeren har erklæret, at han vil nedlægge sin Commando. Denne Beslutning skal være opstaaet derved, at han ikke føler sig fri og uafhængig nok i Udøvelsen af sine Functioner; han vil have uindskrænket Magt tilat bortgive Grader og Værdigheder, med eet Ord han vil være Herre. Man har for Øieblikket Jngen, til hvem man kan overdrage Overcommanden, og Regjeringen har derfor opfordret ham til at tage sin Begjering tilbage. – Den 20de Juli var endnu intet Slag forefaldet; man troer nu temmeligt almindeligt, at det aldrig har været Esparteros Hensigt at angribe Estella. – Beretninger fra Catalonien bekræfte, at Baron de Meer vil angribe Bergaman siger, at Grev d'Espanna holder Byen besat med 4500 Mand og 20 Kanoner, og General Segarra, Chefen for hans Generalstab, Omegnen med 4000 Mand. – Den 17de har Dronning-Regentinden, ledsaget af den unge Dronning, med en Tale sluttet Cortesforsamlingens Session for iaar. J sin Tale omtaler hun de uafbrudte Seire, som den uforfærdede Hær har tilkæmpet sig, Flaadens virksomme Bistand, den tappre Nationalmilitses ædle Anstrengelser, Folkets Forstandighed og Opoffrelse o. s. v., hun haaber, at Freden snart vil blive gjenoprettet i Kongeriget. – Fra Paris meldes, at de Spanske Agenter forgjeves have søgt at bevæge Hr. Aguadoeller Hr. Lafsitte til at afslutte et Statslaan; Huset Rothschild har kort og tørt afviist dem. De ville nu reise til England for at prøve deres Lykke hos Hr. Ricardo. – Don Carlos skal have faaet 5 Mill. Gylden i Vexler over Frankfurt og Amsterdam, han skal ogsaa modtage en maanedlig Understøttelse af 2 Mill. Gylden.
Den Vest-Sjællandske Avis, 1838-08-03
Frankrig. En kongelig Ordonants i Moniteuren forbyder at udføre alle Vaaben og alle Krigsredskaber og Krigsfornødenheder, saasom Korn, Heste, Munderinger o. s. v., over Pyrenæergrændsen og fra den til Spanien grændsende Søkyst til Spanien uden Ministeriets Tilladelse. – Bladet Temps har appelleret sin Dom til den kongelige Domstol. Det gjelder, siger dette Blad, Pressens fælles Jnteresser og den rigtige Fortolkning af en Artikel af Septemberlovene, overhovedet er vor Sag tillige flere Provindsialblades, som ved at aftrykke vor Artikel have paadraget sig lignende Processer og Straffe, hvorpaa de vistnok aldeles ikke vare belavede. – Den 25de Juli høitideligholdt 1 til 500 Borgere, Haandværkere, Studenter og Venner af Armand Carrel Aarsdagen for dennes Begravelse ved en Sørgeceremonie, hvorved Hr. J. Bastide og A. Scheffer holdt Taler, i hvilke de erindrede om hans Fortjenester og anbefalede deres unge Tilhørere at fortsætte det af ham begyndte Værk. – Jnfanten D. Francesco de Paula er den 22de ankommen til Rochelle for at bruge Søbadene.
Den Vest-Sjællandske Avis, 1838-08-03
England. Den 24de Juli spurgte Sir Stratford Canning i Underhuset, hvad den Expedition havde at betyde, som fra Bombay var afgaaet til den Persiske Havbugt. Sir John Hobhouse svarede, at Gouverneuren i Bombay havde afsendt den ifølge en Depesche fra Generalgouverneuren i Ostindien af det Jndhold, at den Engelske Nations Jnteresse fordrede den; Mere turde han ikke sige. – Den 26de gik den Jrske Tiendebill igjennem i Underhuset efter en temmeligt levende Discussion. Saaledes som den nu er beskaffen, svarer den til intet Parties Ønsker, og Ministrene selv synes kun at have antaget den som en Nødhjælp for at undgaae videre Sammenstød, Endnu den 25de foreslog Hr. Browne at opsætte den i 3 Maaneder; men dette Amendement blev forkaste, Aa med en Majoritet af 118 Stemmer. Lord Ebrington forsvarede Billen, men indrømmede, at den blot kunde ansees for en Opsættelse af Spørgsmaalet, og at han vilde stemme imod den, dersom der kunde udfindes noget Bedre. De katholske Medlemmer toge sig af den som et Palliativ=Middel, og Sir R. Peel af den Grund, at Tiende=Afgiften derved vilde miste sin religiøse Charakteer. O'Connell antydede, at Overhuset formodentligt vilde igjen komme frem med SirPeels forkastede Amendement, og at Ministrene da maatte opgive den hele Plan. Endelig blev Billen antagen med 148 Stemmer imod 30. – Samme Dag behandledes i Overhuset en Bill og Kirke-Disciplinen, hvis Hensigt var at gjøre Ærkebispedømmet Canterbury til den øverste Domstol i geistlige Sager.
Den Vest-Sjællandske Avis, 1838-08-03
Biskoppen af Exeter modsatte sig den paa det Heftigste og erklærede, at han ikke vilde adlyde den, hvis den gik igjennem, da det vilde være Forræderie imod Kirken. Endelig blev den efter Hertugen af Wellingtons og Lord Wynfords Forslag tagen tilbage for denne Session. – Efter Beretninger fra Malta af 10de Juli skal den Engelske Sømagt i Middelhavet i den sidste Tid være fordoblet. Alle Krigskibe i Archipelagus og paa den Tyrkiske Kyst ere satte paa Krigsfod, uhyre Forraad ere samlede paa Malta.
Den Vest-Sjællandske Avis, 1838-08-03
Rusland. Det Engelske Blad Times melder fra Konstantinopel af 5te Juli, at Hr. Longworth er vendt tilbage dertil fra Tscherkassien; da Longworth. indskibede sig i Sudschuck Kale, befandt Hr. Bell sig 200 Eng. Mile sydligere i Hisse, en Havn ved den Abasiske Kyst. Efter Longworths Beretning havde den Russiske General Zap i Marts d. A. med en Skare Kosakker overfaldet det neutrale Gebeet Schad Gerai i Nærheden af Kubans Kilder og erklæret Jndvaanerne, at de skulde ansee sig for Russiske Undersaatter og betale Skat. Da de svarede, at deres Uafhængighed var anerkjendt ved en formelig Tractat, erklærede Generalen, at denne Tractat var udløbet ved Prinds Oschambolats Død, med hvem den havde været sluttet; denne Prinds skal nemlig med tre af sine Brødre være dræbt paa Russisk Territorium ved et fredeligt Besøg. J Slutningen af Mai foretog General Zap et Tog imod Abassakerne; men det mislykkedes aldeles, da Floden Labbah bortrev en Bro, han havde slaaet over den, efterat neppe Halvdelen af hans Soldater vare komne over den. Abassakkernes Rytterie overfaldt nu de afskaarne Russer, som snart bortkastede Vaabnene og kastede sig i Strømmen, der bortførte de fleste af dem. General Zapselv blev stærkt saaret og trak sig tilbage bag ved Kuban. - Fra Danzig skrives den 19de Juli, at Grændsespærringen i Rusland stedse bliver strengere iagttaget; man visiterer endog deres Lommer, som for deres Fornøielse kjøre over den Russiske Grændse.
Den Vest-Sjællandske Avis, 1838-08-03
Handelshuse i Antwerpen skulle have faaet den Efterretning fra Lifland, at troværdige Personer der udbrede det Rygte, at Keiser Nicolaus vil indtræde i det Tydske Forbund som Storhertug af Lifland og Kurland.
Den Vest-Sjællandske Avis, 1838-08-03
Østerrig. Fra Wien skrives d. 15de Juli, at Prindsen af Sachsen-Coburg skal have isinde at ombygge sin Bolig og indrette den yderst smagfuldt. Dermed forbindes det Rygte, at den er bestemt til at modtage Dronningen af Portugal og hendes Gemal, da hun skal være betænkt paa at nedlægge Kronen og leve af det, hun har sparet sammen i Portugal. Allerede i 2 Aar skal hun have sendt Penge til Wien, i dette Øiemed. Dog synes denne Beretning at trænge meget til Stadfæstelse.
Den Vest-Sjællandske Avis, 1838-08-03
Schweiz. Forbundsforsamlingen har den 17de Juli besluttet at opfordre Districtet Küsnacht til at nedlægge Vaabnene, dersom det har grebet til dem, og at aflevere dem i Tøihuset; ligeledes bleve de Hrr. Kern og Schmid afsendte til Küsnacht for at see paa, at den fattede Beslutning blev udført. - En til Edsforbundet sendt Skrivelse fra Landammannen og Raadet i Schwyz af 17de Juli fremstiller Begivenhederne i Lachen i et saadant Lys, at al Skylden falder paa Klovmændene. En Raadsherre Knobel blev skudt og Landammann Bruhy pryglet og tilsidst gjennemboret med en Dolk, saa at han formodentligt maa døe. Schmid fra Lachen, som er nærværende i Schwyz, erklærer de mod ham gjorte Beskyldninger for hiin Begivenhed for usande. – De tilbagevendte Commissarier Schmid og Naff have medbragt tilfredsstillende Beretninger og Erklæringer fra Küsnacht og Schwyz. Øvrighederne i Schwyz have lovet ikke at opbyde Tropper til den forestaaende Forsamling. - Fra Zürich meldes den 20de Juli, at Forbittrelsen med hver Dag tiltager i alle Menigheder i Canton Schwyz. Jndtil den sidste Mand vil hele Folket strømme sammen til Rothenthurm, og det vil nu komme an paa, hvorvidt det vil lykkes Edsforbundet at overholde Landefreden. – Cantonsforsamlingen ved Rothenthurm blev afholdt den 22de Juli, uden at der er flydt Blod. Partierne havde opstillet sig paa en aaben Plads hver paa sin Side af Tribunen og adskilte ved en Hække og en Strimmel tomt Rum; Hornmændene vare bevæbnede med Stokke, Klovmændene uden synlige Vaaben. Borgermester Hest fra Zürich, een af Edsforbundets Repræsentanter, talede saa kraftigt til dem, at han afværgede, den truende Kamp. Han sagde blandt Andet: vi ere her kun fem Mænd, men hele Edsforbundet staaer bagved os, Fædrelandets Forbandelse hvile over Enhver, som vanhelliger denne Dag. Alle lovede nu at være rolige. Man valgte nu Stemmetællere, og efter flere Tællinger udfandt man, at der var 1478 Hornmænd og 4006 Klovmænd. Da disse saae, at deres Antal var det mindste, drog de bort med klingende Spil; Hornmændene jublede over deres Seier, men fornærmede ikke de bortdragende Klovmænd. De øvrige Forhandlinger bleve nu hurtigt afgjort: Abbergblev valgt til Landammann, Düggelin til Cantonsstatholder og Fischli til Seckelmeister (Finantsminister).
Den Vest-Sjællandske Avis, 1838-08-03
Grækenland. Jfølge Efterretninger fra Athen af 27de Juni skulle de nu bestaaende 30 Gouvernementer nedsættes til 24, og de 18 Under-Gouvernementer til 7, derved spares endeel Penge. En betydelig Deel Officerer skal afskediges. – Chioternes Nedsættelse i Piræcus giør raske Fremskridt, og næsten dagligt indtræffe Chiotiske Kjøbmænd der.